**Постапка за одобрување на барање за користење на средства од Буџетот на општина Богданци Програма за ЛЕР 2014 година - поддршка за редовно функционирање на МЗ**

**Објавување на Јавен Повик**

Општина Богданци објавува јавен повик за доставување на барања за користење на средства од Буџетот на општина Богданци, Програма за ЛЕР 2014 година - поддршка за редовно функционирање на МЗ. Времетраењето за прибирање на барања изнесува 30 дена сметано од денот на објавување на Јавниот Повик.

Општина Богданци за потребите на јавниот повик го издава следниот документ:

* Барање за користење на средства од Програмата за ЛЕР 2014 година - поддршка за редовно функционирање на МЗ

Горенаведениот документ се објавува и во електронска верзија на интернет страната на општина Богданци www.bogdanci.gov.mk од кадешто може да биде превземен.

**Поднесување на Барање за користење на средства**

По објавување на јавниот повик од страна на општина Богданци, за поднесување на барања за користење на средства од Програмата за ЛЕР 2014 - поддршка за редовно функционирање на МЗ, барателот на средствата треба да поднесе „Барање за користење на средства“.. Барањето треба да биде коректно и читливо пополнето на македонски јазик и кирилично писмо. Заедно со барањето треба да бидат доставени и сите пропратни општи и посебни документи, во оригинал или копија заверена на нотар, соодветно на типот на предложената активност. Барањата, комплетирани со целокупната документација, затворени во плик на кој на горниот лев агол треба да пишува „НЕ ОТВАРАЈ за јавен повик Програма за ЛЕР“и наведена точка (поддршка за редовно функционирање на МЗ) за која се поднесува барањето треба да бидат доставени:

– по пошта на адреса:

**Општина Богданци**

**ул. „Маршал Тито“ бр 62**

**1484 Богданци,**

**Република Македонија или**

– лично на рака во архивата на општина Богданци, на истата адреса.

**Обработка на Барања**

 Првата фаза при обработка на едно барање е проверка на комплетност на барањето при што се проверува веродостојност на податоците дадени во барањето и пропратната документација.

Во случај ако не се доставени сите барани документи општина Богданци го задолжува барателот да го дополни барањето во рок од 15 работни дена од денот на приемот на Известувањето за дополнување на барање. По направената контрола на комплетност на барањето следува проверката на прифатливост на барањето согласно Програмата за ЛЕР 2014, стратешките документи на Општина Богданци и усвоената листа на приоритети од МЗ. Во фазата на проверка на прифатливост покрај административната проверка на соодветност се врши и контрола на лице место со цел да се утврди дали податоците наведени во доставените документи се во согласност со фактичката состојба на терен.

Сите баратели ќе бидат писмено известени за прифаќање или одбивање на

доставеното барање во рок не подолг од 15 дена од завршување на јавниот повик. Доколку барањето биде оценето позитивно и прифатено, општина Богданци до барателот испраќа „Решение за распределба на финансиски средства“. Во спротивно до барателот се доставува „Решение за одбивање на барање“.

**Генерални напомени:**

* Еден корисник може да поднесе само едно  барање за користење на поддршката од оваа програма.
* Финансиската поддршка се исплаќа во еднократен износ и истата треба да се троши согласно предложените активностите во барањето.
* Доделената финансиска поддршка е неповратна
* Предложените активности мора да ги исполнуваат минималните национални и локални стандарди за областите на кои се однесуваат и да бидат во согласност со Програмата за ЛЕР 2014, стратешките документи на Општина Богданци и усвоената листа на приоритети од МЗ.
* Доколку корисникот ја злоупотреби финансиската поддршка, Општина Богданци има право на поврат на целокупниот дониран износ, да поведе граѓанска, кривична или прекршочна постапка и да предвиди губење на право на носителот да аплицира на други идни повици од Општина Богданци.
* Со оваа постапка се пропишува единствениот начин на постапување при реализирање на ПРОГРАМАТА за активностите на Општина Богданци во областа на Локалниот економски развој во 2014 година, во точка 1. Поддршка на невладините организации (граѓанскиот сектор) и месните заедници, под-точка 1.2 Поддршка за редовно функционирање на МЗ.